Трэці дзень свята, 20 красавіка ў 10.45 распачне духавы аркестр школы №33 Віцебска з музычным ухілам, які выступіць на пляцоўцы перад тэатрам. Свята працягнуць гульні і майстар-клас па вырабе лялек у фае тэатра, у якіх могуць паўдзельнічаць усе ахвочыя маленькія наведвальнікі, якія набылі квіткі на свята. У 11.00 дзетак чакае таксама і танцавальна-забаўляльная праграма, на якой яны сустрэнуцца і патанчаць з добра вядомымі і ўсімі любімымі Трубадурам і Прынцэсай. У праграме занятыя артысты Беларускага тэатра “Лялька” Вольга Маханькова і Алег Рыхтэр. Пасля святочнай праграмы дзеці пабачаць спектакль для дзяцей “Спячая красуня” гасцей свята – тэатра “Паўночная сцэна” з г. Новы Урэнгой (Расія).